**Előterjesztés**

Tárgy: A mezei őrszolgálatról szóló ../2023.(…) önkormányzati rendelet-tervezet megtárgyalása

Tisztelt Képviselő-testület!

Tengelic Község Önkormányzata Képviselő-testülete 2011. októberében alkotta meg a mezei őrszolgálatról és működéséről szóló 14/2011.(X.20.) önkormányzati rendeletét, mely 2012. február 1-jén lépett hatályba és amelyben a mezőőri járulék mértékét 500.-Ft/ha/év-ben határozta meg. Azóta a mezőőri járulék összege nem változott.

A fegyveres biztonsági őrzésről, a természetvédelmi és a mezei őrszolgálatról szóló 2017. évi CLIX. törvény tartalmazza a mezei őrszolgálattal kapcsolatos rendelkezéseket. E törvény 19.§ (1) bekezdése szerint: Az önkormányzat a mezei őrszolgálat megalakítási, fenntartási és működési költségeit a földhasználó, ha ez ismeretlen, a tulajdonos által fizetett mezőőri járulékból és a központi költségvetés által biztosított hozzájárulásból kell biztosítani.

2017-től 2022-ig – a 2019-es évet kivéve – minden évben mínuszos volt a szolgálat költségvetési egyenlege. Így a mezőőri szolgálat működtetéséhez minden évben az önkormányzatnak hozzá kellett járulnia. 2022-ben a kiadások már 1.290.000.-Ft-tal meghaladták a bevételek összegét, aminek oka az üzemanyagár, a mezőőri gépjármű karbantartási költségek, valamint a bérköltségek emelkedése volt. A megemelkedett árak valószínűleg a jövőben sem fognak csökkenni.

A 2022. évi bevételek összege a mezőőri járulékból 2.512.000.-Ft, az állami támogatásból 1.080.000.-Ft összesen: 3.592.000.-Ft. Az összes kiadás 4.882.900.-Ft. Azóta emelkedett a minimálbér, ami még az idei évben tovább emeli a kiadásokat.

Nyilvántartásunk alapján 173 magánszemély, vagy gazdasági szervezet köteles mezőőri járulékot fizetni. Jelenleg 107 fő vagy gazdasági szervezet fizet évi 1000.-Ft-ot vagy annál többet. A többiek évi 70.-Ft és 1.000.-Ft között fizetnek.

Amennyiben a mezőőri járulék összege az 500.-Ft/ha/év helyett 1.000.-Ft/ha/év, de fizetésre kötelezettenként legalább évi 500.-Ft lenne, a gazdák által befizetett összeg 5.022.970.-Ft lehetne.

Amennyiben nem állapít meg minimum járulékot az önkormányzat, csak az 500.-Ft/ha/év mértéket emeli meg 1.000.-Ft/ha/év mértékre, a bevétel a járulékból 5.020.100.-Ft lenne.

Az alacsonyabb járulék beszedése már nem költséghatékony. Egy tértivevényes levél ára több mint 1.000.-Ft.

2023-ban a szolgálat bevétele az állami támogatással és a megemelt mezőőri járulékkal együtt több mint 6.000.000.-Ft lenne.

A mezőőri rendelet módosítására tekintettel felülvizsgálatra került a hatályos rendelet és megállapítható, hogy az már nem felel meg mindenben a jogszabályszerkesztésről szóló IRM rendelet előírásainak. Pl: a bekezdés nem tartalmazza véleményező szervként a pénzügyi bizottságot, vagy az alcímek az önkormányzati rendeletben jelöletlenek, vagyis nem számozottak. Emellett a rendelet melléklete sem felel meg a jogszabályban előírtaknak.

Erre tekintettel javasolt egy új önkormányzati rendelet megalkotása.

A Magyarország gazdasági stabilitásáról szóló 2011. évi CXCIV. törvény 32. §-a alapján fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

A mezőőri járulékot a kötelezetteknek április 15. napjáig be kell fizetni, emiatt a rendeletet szükséges hatályba léptetni 30 nappal a befizetési kötelezettség előtt.

**Előzetes hatásvizsgálat**

Társadalmi, hatásai: A rendelet megalkotásának társadalmi hatása nem jelentős, mivel eddig is volt a tárgyban önkormányzati rendelet.

Gazdasági hatásai: A földtulajdonosok, földhasználók költsége megnő.

Költségvetési hatásai: A tervezet eredményeként az önkormányzat költségvetési bevétele nő, ezzel párhuzamosan a mezei őrszolgálat költségvetése stabilabbá válik, az önkormányzatnak nem kell pluszban finanszíroznia a szolgálatot.

Környezeti, egészségi következményei: A rendelet megalkotásának környezeti és egészségi következménye nem számottevő, tekintettel arra, hogy eddig is működött a mezei őrszolgálat. Adminisztratív terheket befolyásoló hatása: A tervezet az adminisztratív terheket nem befolyásolja.

Jogszabály megalkotásának szükségessége, a jogalkotás elmaradásának várható következménye: A mezei őrszolgálat létesítését, a működésének feltételeit, a mezőőri járulék mértékét, a kedvezményeket, mentességeket önkormányzati rendeletben kell szabályozni.

Jogszabály alkalmazásához szükséges, személyi, szervezeti, tárgyi és pénzügyi feltételek: A személyi, szervezeti tárgyi és pénzügyi feltételek rendelkezésre állnak.

Tisztelt Képviselő-testület!

Kérem az előterjesztés megtárgyalását és a rendelet-tervezet elfogadását.

Tengelic 2023. február 9.

 Gáncs István sk.

 polgármester

**Tervezet**

Tengelic Község Önkormányzata Képviselő-testületének
 ../2023. (….) önkormányzati rendelete

a mezei őrszolgálatról

Tengelic Község Önkormányzata Képviselő-testülete a fegyveres biztonsági őrzésről, a természetvédelmi és a mezei őrszolgálatról szóló 2017. évi CLIX. törvény 19.§ (1) bekezdésében kapott felhatalmazás alapján az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 17. pontjában meghatározott feladatkörében eljárva, Tengelic Község Önkormányzata Képviselő-testületének az Önkormányzat és Szervei Szervezeti és Működési Szabályzatról szóló 14/2016.(XI.15.) önkormányzati rendelet 1. mellékletében biztosított véleményezési jogkörében eljáró Pénzügyi Bizottság véleményének kikérésével a következőket rendeli el:

**1. §**

(1) Tengelic Község Önkormányzata (atovábbiakban: Önkormányzat) a közigazgatási területéhez tartozó termőföldek őrzésére mezei őrszolgálatot működtet.

(2) A rendelet területi hatálya Tengelic település közigazgatási területén lévő termőföldekre terjed ki.

(3) A rendelet személyi hatálya kiterjed mindazon természetes személyre, jogi személyre, jogi személyiséggel nem rendelkező egyéb szervezetre, aki az (1) bekezdésben meghatározott termőföld használója, amennyiben a használója ismeretlen, a termőföld tulajdonosa (a továbbiakban együtt: kötelezett).

**2. §**

(1) A mezőőri feladatokat 1 fő mezőőr látja el.

(2) A mezőőrrel kapcsolatos munkáltatói jogokat a képviselő-testület, az egyéb munkáltatói jogokat a polgármester gyakorolja.

(3) A mezőőr az önkormányzattal közalkalmazotti jogviszonyban áll.

**3. §**

(1) Az 1.§ (3) bekezdés szerinti kötelezett az 1.§ (2) bekezdés szerinti termőföld után mezőőri járulékot köteles fizetni.

(2) A mezőőri járulék mértéke hektáronként: ….- Ft/év, de a naptári évre megállapított mezőőri járulék éves összege fizetésre kötelezettenként legalább …- Ft/év.

(3) A mezőőri járulékfizetési kötelezettség alanya az, aki a naptári év első napján a termőföld használója, ennek hiányában a termőföld tulajdonosa.

(3) A mezőőri járulékfizetési kötelezettség annak az évnek az utolsó napján szűnik meg, amikor a termőföld használójának vagy a tulajdonosnak a termőföldre vonatkozó használati joga, vagy tulajdonjoga megszűnik.

**4. §**

(1) A mezőőri járulék fizetési kötelezettség megállapítása a kötelezett földhasználatra/földtulajdonra vonatkozó nyilatkozata alapján történik.

(2) A termőföld használati vagy tulajdonjogában történt változást a kötelezett a változást követő 30 napon belül köteles bejelenteni a Polgármesteri Hivatalban.

(3) Az (1) bekezdés szerinti nyilatkozatot és a (2) bekezdés szerinti változást a rendelet 1. melléklete szerinti formanyomtatványon kell bejelenteni.

(4) A mezőőri járulékot a kötelezettnek minden év április 15. napjáig egy összegben kell megfizetni.

(5) A mezőőri járulékot Tengelic Község Önkormányzata 70600085-11112837 mezőőri járulék alszámlájára kell teljesíteni.

(6) A mezőőri járulék kivetése során átruházott hatáskörben első fokon a jegyző jár el. Az eljárásra az általános közigazgatási rendtartásról szóló 2016. évi CL. rendelkezéseit kell alkalmazni.

**5. §**

Ez a rendelet a kihirdetését követő napon lép hatályba.

**6.§**

Hatályát veszti a mezei őrszolgálat létesítéséről és működéséről szóló 14/2011.(X.20.) önkormányzati rendelet.

Tengelic 2023. február 10.

 Gáncs István sk. Tolnai Lászlóné sk.

 polgármestert jegyző

1. melléklet az .../... . (... . ... .) önkormányzati rendelethez

**Nyilatkozat termőföldenként a mezőőri járulék megállapításához/változás bejelentéséhez**

**(**a megfelelő rész aláhúzandó)

**1. A termőföld**

|  |  |
| --- | --- |
| Helyrajzi száma: | Területe: |
| Művelési ága:  | Fekvési helye: Külterület  |

**2. A tulajdonos adatai:**

|  |  |
| --- | --- |
| Természetes személy | Jogi személy, jogi személyiség nélküli szervezet |
| Neve: | Neve: |
| Címe: | Székhelye: |
| Születési neve: | Nyilvántartási száma: |
| Anyja neve: | Törvényes képviselője: |
| Születési helye: |  |
| Születési ideje: |  |

**3. Tulajdoni hányad: \_\_\_\_\_\_\_\_\_\_\_**

**4. A jogszerű földhasználó(k) adatai:**

|  |  |
| --- | --- |
| Természetes személy | Jogi személy, jogi személyiség nélküli szervezet |
| Neve: | Neve: |
| Címe: | Székhelye: |
| Születési neve: | Nyilvántartási száma: |
| Anyja neve: | Törvényes képviselője: |
| Születési helye: |  |
| Születési ideje: |  |

**5. A jogszerű használat jogcíme:**

**6.** Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ földtulajdonos kijelentem, hogy az 1. pontban megjelölt termőföldet

a) saját magam használom

b) a földhasználatra vonatkozó megállapodás alapján a 4. pontban megjelölt személy használja.

(a megfelelő rész aláhúzandó)

Egyéb megjegyzés: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tudomásul veszem, hogy a földterület után mezőőri járulék fizetendő. Kijelentem, hogy a közölt adatok a valóságnak megfelelnek.

\_\_\_\_\_\_\_\_\_\_\_\_\_\_\_\_, \_\_\_\_\_\_\_ év \_\_\_\_\_\_\_\_\_\_\_\_\_\_\_ hó \_\_\_\_\_\_\_ nap

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Nyilatkozó aláírása

**7.** Amennyiben **adatváltozás bejelentése** történik – az 1.-6. pont az új adatok szerint kitöltendő –, a változás időpontja:

\_\_\_\_\_\_\_\_\_\_\_\_\_\_ év \_\_\_\_\_\_\_\_\_\_\_\_\_\_\_\_\_\_\_ hónap \_\_\_\_\_\_\_\_\_\_\_\_\_\_nap

(A változás időpontja a tulajdonos és a termőföld nagyság változása esetén a földhivatali bejegyző határozat kelte, használó, vagy a használat jogcímének változása esetén a jogviszony létrejöttének napja.)

\_\_\_\_\_\_\_\_\_\_\_\_\_\_\_\_, \_\_\_\_\_\_\_ év \_\_\_\_\_\_\_\_\_\_\_\_\_\_\_ hó \_\_\_\_\_\_\_ nap

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Általános indokolás

Tengelic Község Önkormányzata Képviselő-testületének a fegyveres biztonsági őrségről, a természetvédelmi és a mezei őrszolgálatról szóló 1997. évi CLIX. törvény (továbbiakban: Törvény) 16. § (1) bekezdésében és 19. § (1) bekezdésében rögzített felhatalmazás lehetőséget biztosít arra, hogy a közigazgatási területéhez tartozó termőföldekre kiterjedő hatállyal mezei őrszolgálatot létesítsen.

A képviselő-testület 2012-ben már létrehozta a mezei őrszolgálatot, melynek létrehozását önkormányzati rendeletben meghatározta, valamint megállapította a mezőőri járulék összegét is. Az elmúlt időszakban a megállapított mezőőri járulék és az állami támogatás már nem fedezte a szolgálat költségeit, így indokolt a mezőőri járulék megemelése. Emellett szükséges új önkormányzati rendelet megalkotás, mivel a jelenleg hatályos rendelet már nem felel meg teljeskörűen a jogszabályszerkesztésről szóló 61/2009.(XII.14.) IRM rendelet előírásainak.

Részletes indokolás

**Az 1. §-hoz**

A rendelet hatályát határozza meg.

**A 2. §-hoz**

A mezőőri szolgálat létszámát és a mezőőr jogállását állapítja meg.

**A 3. §-hoz és a 4. §-hoz**

A mezőőri járulék mértékéről, a fizetési kötelezettség alanyáról, a fizetési kötelezettség keletkezésének, megszűnésének időpontjáról, a változás bejelentés módjáról, a mezőőri járulék befizetésének időpontjáról és módjáról rendelkezik.

**Az 5. §-hoz**

A jogszabály hatályba lépéséről rendelkezik.

**A 6. §-hoz**

A hatályát vesztő önkormányzati rendeletet nevesíti.